**Årsberetning Stange og Romedal Travselskap 2018**

 **Styret har bestått av: Valgkomité:**

Leder: Kjetil Lunde Geir Lunde

Nest leder: Kari Heggelund Kristine Kihle

Kasserer: Tore Bakken Anette Isaksen

Sekretær, medlem og nettansvarlig: Eli-Mina Antonsen Vara: Widar Evensen

Styremedlem: Tomas Mathisen

1. vara: Terje Skogsrud

2. vara: Marit Lundby

Det har i perioden blitt avholdt fire styremøter, og behandlet 7 saker. Styret har også hatt kontakt via telefon. Medlemskontingenten var i 2018 kr 300,-

Laget består av 87 medlemmer pr 31.12.2018, herav 2 personer under 16 år.

Laget har syv æresmedlemmer: Emil Bryhn, Olaf Bryhn, Sigrun Engevold, Ola Eriksen,

Kåre Kristiansen, Åge Olsen, Gunnar Pedersen.

**Presentasjon av styret:**

Styret har stilt opp på generalforsamlingen i Hedmark Travforbund og den ekstra ordinære generalforsamlingen i Hedmark Travforbund, DNTs generalforsamling, Biri Trav AS’ generalforsamling, ledermøter på Biri, det har blitt avholdt 3 ledermøter pga sammenslåing av Hedmark og Oppland Travforbund som ble til Innlandet Travforbund på stiftelsesmøte 27. oktober 2018).

Styret var også representert på forbundets travkonferanse på Olerud i oktober.

Stange og Romedal har også vært representert i styret i Hedmark Travforbund i 2018, da

Eli-Mina Antonsen ble valgt inn som styremedlem på forbundets generalforsamling i mars. På stiftelsesmøtet i det nye forbundet Innlandet travforbund ble hun valgt som vara.

**Dette har skjedd på banen i 2018:**

Banen har vært leid ut en gang, til veterantreff Kristi himmelfartsdag. Meget bra med biler og folk på banen denne dagen. Det var litt over 400 utstilte motorkjøretøy denne dagen!

Normalt vedlikehold rundt om er gjort av styret.

Klubbhuset er åpent for felles spille kveld på torsdager.

Det er stadig flere som er flinke til å bruke banen til fellestrening i helger, og trening for øvrig, og det er bra.

Banen har vært krevende å holde i orden denne sommeren pga tørken. Men Jørgen Lunde og Kjetil Lunde har likevel gjort en bra jobb med å holde banen så optimal som mulig.

Den var ikke åpen for vintertrening før nyttår 2018.

**Treningsavgift:**

Det var i 2018, 15 personer som betalte treningsavgift.

Avgiften var: 1 hest: 200 kr, 2 hester: 400 kr, 3 eller flere hester: 600 kr.

**Økonomien:**

Laget har en bra og stabil økonomi.

**Internett:**

Travlagets facebook side er jevnlig oppdatert. Internettansvarlig kan alltid bli flinkere til å oppdatere siden hos travsport.no.

**Stevner og arrangement**Lokalkjøringen 2018:

Det ble ingen lokalkjøring i 2018, da det kun var meldt seks hester ved innmeldingsfrist,

herav én ponni.

Stange og Romedal var ikke alene om å ikke få gjennomført lokalkjøringen i 2018.

Stange-dagen 2018:

Laget gjennomførte også i 2018 sin egen dag på Biri Travbane. 16. november fylte vi opp en buss med ni sponsorer og medlemmer/ikke-medlemmer fra Stange. Takket være sponsorene klarer vi å gjennomføre dagen med meget fine ekstrapremier i alle løp: Seiersdekken, 1000 kr i gavekort til oppasser, sele til vinner og blomster til kusk.
Vi har fått mange bra tilbakemeldinger på denne dagen.

Carl Wollebæks minneløp 2018:

Ble avholdt under Stange-dagen på Biri den 16. november. Pokalen ble i år med ‘’hjem’’ til Stange.

Vinneren ble 3-åringen Solmyr Arvid e. Hellin Faxen, eid av Team Arvid, trent av Geir Kihle. Vinnertiden ble 1.32,0 med Vidar Hop i vogna. Vinneren fikk ett flott teppe, rosett og sølvpokal. Familien Wollebæk stilte trofast opp på seremoniplass for premieutdeling.

**Sportslig:**

I 2018 var det totalt 39 startende hester tilknyttet Stange og Romedal, 25 kaldblodshester, 10 varmblodshester og 4 ponnier.

**Beste kaldblodshest:** Sprett Odin med kr 207 500,- innkjørt.

Deretter Ard, med kr 195 903,- innkjørt.

**Beste varmblodshest:** Betty med kr 49 000,- innkjørt.

Deretter delt 2. plass på Sea Caraboo og Wagtail Happyharry med kr 19 000,- innkjørt.

Totalt innkjørt kaldblods kr 1 676 045,-

Totalt innkjørt varmblods kr 121 500,-

Totalt aktive proffe trenere: 5

Totalt aktive proffe kusker: 1

Totalt aktive amatør trenere: 20

Totalt aktive amatør kusker: 5

**Årets hest i 2018 ble SPRETT ODIN!**

Med fem seirer på 23 starter, ny bestetid på 1.24,8a og 207 500 kr innkjørt.

Eiere: Anne-Britt Johansen og Arve Johansen. Trener: Ronny Larsen Skjellebekk.

Alle fra Romedal.

**Øvrig:**

Det har blitt investert i en ny pc for nettoppdatering og dokumentarbeid. Den er noe raskere enn den forrige pc’n.

Det ble satt opp buss til hestegalla på Biri i mars, hvor 20 medlemmer/ikke medlemmer var med.

Travlaget har stilt på de 2 rutinekjøringene som har blitt tildelt i 2018

Stange, 31. januar 2019

Kjetil Lunde Kari Heggelund

 Leder Nestleder

Tore Bakken Eli-Mina Antonsen Thomas Bakken

 Styremedlem Styremedlem Styremedlem

